OpenLLM-France/wikimedia huggingface dataset:
# Perfil (fluids)

Anomenem perfil en dinàmica de fluids a la forma de la secció de l'objecte d'estudi, per exemple, una ala d'avió, una pala de rotor o d'una vela, la part davantera d'un automòbil o d'una barca, la part superior de darrere d'un automòbil, etc. que pot generar una quantitat important de sustentació.
Es considera que un perfil o un volum és més aerodinàmic o hidrodinàmic quan presenta menys resistència al fluid que el travessa i menys turbulència. En aerodinàmica (dinàmica de l'aire i medis gasosos) es poden anomenar també perfils aerodinàmics mentre que en hidràulica (dinàmica de l'aigua i medis líquids) es poden anomenar perfils hidrodinàmics.
Els cossos amb perfil aerodinàmic quan es mouen a través d'un fluid generen una força perpendicular a la direcció del moviment relatiu anomenada sustentació i deguda a l'efecte Coandă. L'efecte Coandă és un fenomen físic que pateixen els fluids viscosos en contacte amb sòlids segons el qual un fluid que es desplaça en contacte amb una superfície convexa pateix una força que l'intenta mantenir unit a la superfície i, degut a la llei d'acció i reacció, la superfície pateix una força que intenta mantenir-lo unit al fluid. Els perfils de vol subsònic tenen una forma característica amb un caire d'atac arrodonit i un caire de sortida afuat.

## Referències

* ↑ Clancy, 1975, §5.2.
* ↑ Tritton, D. J., Physical Fluid Dynamics, Van Nostrand Reinhold, 1977 (reimprès el 1980), Secció 22.7, The Coandă Effect.

## Bibliografia

* Clancy, L. J. Aerodynamics (en anglès). Pitman, 1975. ISBN 0-273-01120-0.
Viccionari
# Universitat de Wisconsin

La Universitat de Wisconsin-Madison (en idioma anglès Universitat de Wisconsin-Madison), també coneguda com a UW-Madison, Wisconsin, universitat de Wisconsin o UW, és una universitat pública que forma part del Sistema Universitari de Wisconsin. Se situa en Madison, Wisconsin (Estats Units). Fundada el 1848, és la major universitat de l'estat amb un total de més de 41.000 estudiants matriculats. La universitat disposa de 20 facultats. Wisconsin-Madison és un dels centres universitaris més grans als Estats Units i té un pressupost de 1.000 milions de dòlars destinats a investigació entre totes les seves facultats.

## Referències

* ↑ http://www.wisc.edu/about/facts/community.php Community, Students, and Degrees. University of Wisconsin-Madison. Actualitzat el 19 de gener de 2007.
# Bigyra

Bigyra és un agrupament d'Heterokonts.
Inclou Bicosoecida, Blastocystis i Labyrinthulida.
També s'ha descrit com contenent Opalozoa, Bicoecia, i Sagenista.

## Referències

* 1 2 Riisberg I, Orr RJ, Kluge R, et al. «Seven gene phylogeny of heterokonts». Protist, 160, 2, 01-05-2009, pàg. 191–204. DOI: 10.1016/j.protis.2008.11.004. PMID: 19213601.
* ↑ Cavalier-Smith T, Chao EE «Phylogeny and megasystematics of phagotrophic heterokonts (kingdom Chromista)». J. Mol. Evol., 62, 4, 01-04-2006, pàg. 388–420. DOI: 10.1007/s00239-004-0353-8. PMID: 16557340.
# Yolanda Soler Grajera

Yolanda Soler Grajera (Madrid, Espanya 1971) és una judoka madrilenya, ja retirada, guanyadora d'una medalla olímpica.
Va néixer l'9 de gener de 1971 a Madrid.
Va participar, als 21 anys, als Jocs Olímpics d'Estiu de 1992 celebrats a Barcelona (Catalunya), on va finalitzar setena en la prova femenina de pes extra lleuger (-48 kg.), aconseguint així un diploma olímpic. En els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla de bronze en aquesta mateixa categoria.
Al llarg de la seva carrera ha guanyat quatre medalles en el Campionat d'Europa de judo, esdevenint tres vegades campiona continental.
# Zagiridia

Zagiridia és un gènere d'arnes de la família Crambidae descrit per George Hampson el 1897.

## Taxonomia

* Zagiridia alamotralis Viette, 1973
* Zagiridia noctualis Hampson, 1897

## Referències

* ↑ «GlobIZ search». Global Information System on Pyraloidea. [Consulta: 6 març 2019].
* ↑ Pitkin, Brian; Jenkins, Paul. «Zagiridia Hampson, 1897» (en anglès). Butterflies and Moths of the World. Londres: Natural History Museum, 05-11-2004.
# Zagarzazú

Zagarzazú és un balneari del departament de Colonia, al sud-oest de l'Uruguai. Es troba sobre la costa del riu Uruguai, al nord de la ciutat de Carmelo.

## Població

Segons les dades del cens de l'any 2004, Zagarzazú tenia 66 habitants.
| Any | Població |
| 1975 | 18 |
| 1985 | 20 |
| 1996 | 41 |
| 2004 | 66 |
Font: Institut Nacional d'Estadística de l'Uruguai

## Referències

* ↑ «Cens del 2004 del Departament de Colonia» (XLS) (en castellà). INE, 2004. Arxivat de l'original el 2005-11-10. [Consulta: 3 desembre 2011].
* ↑ «Estadístiques 1963–1996 / Z» (DOC) (en castellà). Institut Nacional d'Estadística de l'Uruguai, 2004. [Consulta: 3 desembre 2011].
# Westport (Oklahoma)

Westport és un poble dels Estats Units a l'estat d'Oklahoma. Segons el cens del 2000 tenia 264 habitants.

## Demografia

Segons el cens del 2000, Westport tenia 264 habitants, 99 habitatges, i 82 famílies. La densitat de població era de 25,5 habitants per km².
Dels 99 habitatges en un 29,3% hi vivien nens de menys de 18 anys, en un 80,8% hi vivien parelles casades, en un 2% dones solteres, i en un 16,2% no eren unitats familiars. En el 12,1% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 2,86.
Per edats la població es repartia de la següent manera: un 22% tenia menys de 18 anys, un 8,7% entre 18 i 24, un 20,8% entre 25 i 44, un 36,4% de 45 a 60 i un 12,1% 65 anys o més.
L'edat mediana era de 44 anys. Per cada 100 dones de 18 o més anys hi havia 92,5 homes.
La renda mediana per habitatge era de 54.250 $ i la renda mediana per família de 64.375 $. Els homes tenien una renda mediana de 36.667 $ mentre que les dones 32.083 $. La renda per capita de la població era de 23.345 $. Entorn del 4,3% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Westport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Zico Waeytens

Zico Waeytens (Ledegem, 29 de setembre de 1991) és un ciclista belga, professional des del 2012 i actualment a l'equip Team Sunweb.

## Palmarès

* 2009
** 1r a la Volta a Ístria i vencedor d'una etapa
** 1r a la Lieja-La Gleize
* 2010
** Vencedor d'una etapa a la Volta a Navarra
* 2011
** 1r a la Fletxa ardenesa
* 2016
** Vencedor d'una etapa a la Volta a Bèlgica

### Resultats a la Volta a Espanya

* 2015. 157è de la classificació general
* 2016. Abandona (13a etapa)

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Zidantas II

Zidantas II va ser un rei hitita que va governar després del 1480 aC. Possiblement era nebot d'Hantilis II. Portava el títol de Labarnas, gran rei, i "Sol meu". La seva dona es deia Yaya. Era contemporani de Barattarna de Mitanni i probablement de Parsatatar. També va viure al seu temps Idrimi d'Alalakh.
Les relacions amb Kizzuwatna van empitjorar quan ambdós regnes van ocupar territoris que abans pertanyien a l'altre, però després es va signar un tractat paritari que va posar fi als litigis, quan a Kizzuwatna regnava Pilliya II. Va ser el darrer tractat paritari que un rei hitita va fer amb Kizzuwatna, ja que poc després el regne de Mitanni va conquerir el país i Pilliya II va haver d'acceptar la condició de vassall. Al tractat es dona a entendre que els egipcis estaven expulsant les tropes de Mitanni del seu país i que prenien el control de Síria. Llavors Idrimi d'Alalakh, vassall hurrita, per un acord amb Kizzuwatna, va poder fer una incursió de saqueig a territori hitita, i va destruir set fortaleses: Pasahe, Damarut-re’i, Hulakhkhan, Zise, Ie, Uluzina i Zaruna; no hi va haver reacció de la part del rei hitita. Un text conservat diu: "el país d'Hatti no va anar contra mi i jo podia fer el que volia".
A Zidantas II el va succeir Huzziyas II, que no se sap quin parentiu hi tenia, però s'ha pensat que n'era fill.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 13. ISBN 8446022532.
* ↑ Bryce, Trevor. El Reino de los hititas. Madrid: Cátedra, 2001, p. 154. ISBN 9788437619187.
# Wolf Blitzer

Wolf Isaac Blitzer (nascut el 22 de març de 1948), és un periodista i presentador de televisió estatunidenc d'origen jueu alemany, que ha estat reporter de la CNN des de 1990. Blitzer condueix actualment el programa The Situation Room i anteriorment dirigia el show televisiu de diumenge Late Edition fins que es deixà d'emetre l'11 de gener de 2009.

## Referències

* ↑ jweekly.com

## Enllaços externs

* Nota biogràfica al lloc web de la CNN
* CNN.com — The Situation Room
* Criticism of Blitzer from Matters for America Arxivat 2008-07-24 a Wayback Machine.
* "Wolf Blitzer for the Defense (Department)", Jim Naureckas, FAIR Extra!, January/February 2003
* Google Video on Israel Discussion - Held Nov 1989. Arxivat 2006-07-30 a Wayback Machine.
# Òrbita de Liapunov

En astrodinàmica, una òrbita de Liapunov és una trajectòria plana i periòdica que un cos pot seguir al voltant d'un punt de Lagrange. L'òrbita de Liapunov està continguda en el pla orbital dels dos cossos. Aquest tipus d'òrbites formen part d'un conjunt més gran d'òrbites al voltant de punts de Lagrange entre les quals s'inclouen les òrbites d'halo i les òrbites de Lissajous. Les òrbites al voltant dels punts de Lagrange es representen generalment en un sistema sinòdic. En aquest sistema de coordenades les òrbites de Liapunov resulten de la interacció entre les forces gravitatòries dels dos cossos i les forces inercials centrífuga i de Coriolis.

## Referències

* ↑ Sant, Mariano; er. «Errantes alrededor de los puntos de Lagrange: II» (en castellà), 18-10-2014. [Consulta: 4 desembre 2021].
* ↑ «Aplicació dels sistemes dinàmics a l'estudi d’òrbites de cometes i de naus espacials». [Consulta: 25 desembre 2021].
# Ópitne

Ópitne (en (ucraïnès) Опитне, rus: Опытное) és un poble de la República Autònoma de Crimea a Ucraïna, que el 2014 tenia 64 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ópera prima

Ópera prima és una pel·lícula espanyola còmica de 1980 dirigida per Fernando Trueba i protagonitzada per Óscar Ladoire. Va ser escrita per Ladoire i Trueba. És un dels films més aclamats del cinema espanyol dels anys 1980, i un paradigma de l'anomenada "comèdia madrilenya".

## Sinopsi

Matías, un jove recentment separat de la seva dona, es va enamorant de la seva cosina Violeta, una noia apassionada pel violí i l'estil hippie.

## Repartiment

* Óscar Ladoire... Matías
* Paula Molina... Violeta
* Antonio Resines... León
* Luis González Regueral... Nicky
* Kiti Mánver... Ana
* Alejandro Serna... Nicolás
* Marisa Paredes... Zoila Gómez
* David Thomson... Warren Belch
* Tony Valento... Home del supermercat
* El Gran Wyoming... Macarra

## Recepció

Carlos Boyero, a la Guía del Ocio de maig de 1980, va escriure d'ella:
| « | «Trueba, amant d'epopeies somiades parla del que veu, amb tendresa, amb sarcasme, amb frescor, sense solemnitat, sense buscar sortides definitives, sense demanar res, amb intel·ligència. Ópera prima, comèdia, tros de vida, puresa en moviment, salt al rodo sense closques que espantin el perill.» | » |

## Premis

* 37a Mostra Internacional de Cinema de Venècia (1980)
* Premi al millor jove talent (Fernando Trueba)
* Premi al millor actor (Óscar Ladoire)
* Fotogramas de Plata
* Millor intèrpret de cinema espanyol (1980) (Óscar Ladoire)

## Referències

* ↑ Fernando Trueba: "«Opera prima» es una comedia romántica", El País, 26 d'abril de 1980
* ↑ Ópera prima a fotogramas.es
* ↑ Sol y vacaciones, o cine en casa, La Vanguardia, 8 d'abril de 2011

## Enllaços externs

* Ópera prima al web de Fernando Trueba
* Ópera prima a Historia de nuestro cine
# Ópera Soft

Ópera Soft fou una de les companyies de videojocs més importants de l'época daurada del programari a l'estat espanyol (coneguda com a Edad de Oro del Soft Español). Fundada en 1987, es considera que el primer títol amb el qual Ópera Soft va començar a desenvolupar videojocs fou Livingstone Supongo. Ópera va obtindre un gran ressò amb aquest títol, però no seria fins al llançament de La abadía del crimen quan Ópera Soft obtindria el seu major èxit.
Cap al final de la seua vida comercial, Opera Soft es va disgregar en dos segells, Opera Plus i Opera Sport, essent este últim un segell especialitzat en programari esportiu.
Com la majoria de les companyies de programari a l'estat espanyol, Ópera Soft no va saber adaptar-se al canvi dels 8 bits als 16 bits i va desaparèixer a començaments dels anys 1990.

## Llistat de jocs d'Opera Soft

* Ángel Nieto Pole 500cc (1990)
* Corsarios (1989)
* Cosa Nostra (1986)
* Golden Basket (1990)
* Gonzzalezz (1989)
* Goody (1987)
* Guillermo Tell (1989)
* Jai Alai (1991)
* The Last Mission (1987)
* La abadía del Crimen (1988)
* Livingstone Supongo (1986)
* Livingstone Supongo II (1989)
* Mithos (1990)
* Mot (1989)
* Mundial De Fútbol (1990)
* Mutan Zone (1989)
* Opera Storys 1 (1989)
* Poli Díaz (1990)
* Poogaboo (1991)
* Powersports (1991)
* Rescate En El Golfo (1990)
* Sirwood (1990)
* Sol Negro (1989)
* Soviet (1990)

## Referències

* ↑ Merino, Atila. Amstrad Eterno. Palma: Plan B Publicaciones S.L., noviembre 2018, p. 111. ISBN 978-84-17389-52-9.
* ↑ APRIETA EL ACELERADOR article a Micromanía nº 25 (juny de 1990). Pàgines 6-7. (castellà)
# 82 d'Aquari

82 d'Aquari (82 Aquarii) és una estrella de la Constel·lació d'Aquari de magnitud aparent 6,18. Es tracta d'una estrella gegant vermella; posseeix una magnitud absoluta de -1,7 i la seva velocitat radial negativa indica que l'estrella s'acosta al sistema solar.
Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 6,2 no és visible a ull nu, però es pot observar amb binoculars petits. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: SIMBAD.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
# 1729
## Esdeveniments
### Països Catalans

* 9 de novembre - Barcelona, al Palau de la Música s'estrena el Concierto de Aranjuez sota el mestratge de Joaquín Rodrigo.

### Resta del món

* 9 de novembre - Sevilla (Andalusia): Espanya, França i la Gran Bretanya van signar el Tractat de Sevilla al final de la Guerra anglo-espanyola (1727-1729). En aquest tractat, Gran Bretanya conserva el domini del port de Maó i Gibraltar.

## Naixements
### Països catalans

* 3 de desembre - Olot, la Garrotxa: Antoni Soler i Ramos, compositor i organista català (m. 1783).
* València: Manuel Narro Campos, compositor i organista valencià.

### Resta del món

* 22 de gener, Kamenz (Saxònia), Gotthold Ephraim Lessing, poeta alemany.
* 2 de maig, Caterina II de Rússia, tsarina de Rússia, dita "Caterina la Gran" (m. 1796).
* Lars Lalin, poeta i compositor suec.
* Exeter (Regne Unit): Richard Langdon, compositor i organista.

## Necrològiques
### Resta del món

* 21 de març, Venècia (Itàlia): John Law, economista escocès.
* 27 de juny, París: Élisabeth Jacquet de la Guerre, clavecinista i compositora francesa (n. 1665).
* 22 d'octubre, Estocolmː Anna Maria Ehrenstrahl, pintora barroca sueca (n. 1666).
* Ismail Beligh, historiador i poeta otomà.
* Alemanya: Franz Caspar Schnitger, orguener, fill d'Arp Schnitger.

## Referències

* ↑ «Efemérides del 9 de noviembre» (en castellà). La Vanguardia, 08-11-2020 [Consulta: 29 desembre 2022].
* ↑ «Catherine the Great | Biography, Facts, & Accomplishments» (en anglès). [Consulta: 4 maig 2020].
* ↑ Cypess, Rebecca. «Elisabeth-Claude Jacquet de la Guerre» (en anglès). Encyclopaedia Britannica. [Consulta: 3 maig 2020].
* ↑ Sjöblom, Axel. «Anna Maria Ehrenstrahl» (en suec). Svenskt Biografiskt Lexikon. [Consulta: 12 juliol 2021].
# Abadia d'Ampleforth

Abadia d'Ampleforth és un monestir dels monjos Benedictins situat una milla a l'est de Ampleforth, North Yorkshire, Anglaterra, part de la congregació anglesa de l'Orde de Sant Benet. Afirma descendir de la comunitat existent a l'Abadia de Westminster a la pre-Reforma a través del darrer monjo supervivent de Westminster, Sigebert Buckley (c.1520-1610).

## Bibliografia

Aquest article incorpora fragments d'una publicació que està en domini públic: «The Abbey of Ampleforth». A: Charles Herbermann. Catholic Encyclopedia. Nova York: Robert Appleton, 1913.

## Enllaços externs

* Abadia d'Ampleforth - Lloc web oficial
* Ampleforth Abbey Arxivat 2009-10-24 a Wayback Machine. (anglès Benedictine Web de Congregació)
# 111

    Aquesta pàgina és per a l'any. Per al nombre, vegeu cent onze.

## Esdeveniments

* Derrota de l'Imperi Kushan a l'Índia en els seus intents d'expansió.
* Marc Ulpi Trajà construeix vies fortificades a l'Orient Mitjà.
* Cartes de Plini el Jove.

## Naixements

* Antinous, jove grec de Bitínia conegut per la seva relació amb l'emperador romà Hadrià. Després de la seva tràgica mort va ser deificat i objecte de moltes representacions artístiques a partir del Renaixement.

## Referències

* ↑ Brill's Companion to the Reception of Classics in International Modernism and the Avant-Garde (en anglès). BRILL, 2016-12-01, p. 131. ISBN 978-90-04-33549-3.
# Abdera

* Per a altres significats, vegeu «Abdera (desambiguació)».
Abdera (en llatí Abdera, en grec antic Ἄβδηρα o Ἄβδηρον) era una ciutat de la costa sud de Tràcia a l'est del riu Nestos (Νέστος).
La llegenda la fa fundada per Hèracles que la va dedicar al seu favorit Abderos, segons diu Estrabó. Més versemblantment, el fundador hauria estat Timesios o Timèsies (Τιμησίας o Τιμήσιος) de Clazòmenes que hi va establir una colònia, a la 31a Olimpíada, o sigui l'any 656 aC. Els tracis el van expulsar d'Abdera. El 541 aC s'hi van establir els habitants de Teos, fugint del general persa Hàrpag i els teans van venerar Timèsies a la ciutat com un heroi, segons diu Heròdot. Cinquanta anys després va rebre al rei Xerxes I en el seu camí cap a Atenes, i va tenir el caríssim honor d'organitzar festes per entretenir-lo Quan va marxar a Pèrsia després de la batalla de Salamina va tornar a passar per la ciutat, i va agrair l'hospitalitat dels seus habitants regalant-los una tiara i una espasa d'or.
Abdera era el límit occidental del regne dels Odrisis, i així ho esmenta Tucídides, al començament de la guerra del Peloponès. El 408 aC la ciutat va ser sotmesa per Trasibul d'Atenes. El 376 aC va endegar una guerra contra la tribu tràcia dels tribal·lis (triballi) que s'havien convertit en la tribu més poderosa, i després d'una victòria inicial, van caure quasi totalment derrotats a la segona batalla i només es van salvar per l'arribada del general atenenc Càbries amb un exèrcit, segons Diodor de Sicília.
Després d'això ja no torna a aparèixer a fets històrics importants. Dominada successivament per Macedònia, Tràcia (Lisímac) i altra vegada Macedònia, va passar a Roma el 168 aC i Plini el Vell diu que era una ciutat lliure. En plena decadència va esdevenir una petita ciutat sota els romans. A l'edat mitjana encara existia sota el nom de Polystylus.
A Abdera van néixer els filòsofs Protàgores, Demòcrit i Anaxarcos. Tot i aquests personatges, a Atenes es considerava que l'aire de la ciutat causava estupidesa, segons Ciceró. A la ciutat es fabricaven amulets.

## Referències

* 1 2 Smith, William (ed.). «Abdera». Dictionary of Greek and Roman Geography (1854). [Consulta: 22 juliol 2021].
* ↑ Ciceró. Epistulae ad Atticum. 4.17.3, 7.7.4.
# A luz vem do alto

A luz vem do alto és una pel·lícula portuguesa dirigida el 1959 per Henrique Campos, basada en una novel·la de William Bendix i protagonitzada per María Dulce, Roberto Camardiel i Félix Fernández. Va formar part de la selecció oficial del Festival Internacional de Cinema de Sant Sebastià 1959.

## Argument

La pel·lícula mostra l'enfrontament entre dos amics, Bernardo, que simbolitza la incredulitat religiosa més absoluta, i el pare Manuel, que suporta els insults amb resignació estoica sense renunciar a l'esperança de fer-li recuperar la fe. Tot es complica quan Mariana, neboda de Bernardo, torna al poble després d'estudiar a Espanya. El seu oncle vol que es casi amb el seu fill Antonio, però ella s'enamora del benestant Armando. Això provoca finalment un enfrontament.

## Repartiment

* Maria Dulce... Mariana
* Roberto Camardiel... Bernardo
* Félix Fernández García... el pare Manuel
* Mário Pereira... António
* Fernanda de Sousa... Júlia
* Fernando Curado Ribeiro... Armando
* Beatriz de Almeida... Alice Canavarro
* Maria Brandão... Joana
* Joaquim Miranda... Waiter

## Referències

* ↑ A luz vem do alto al web del Festival
* ↑ A Luz Vem do Alto (1959) a cinept

## Enllaços externs

* A luz vem do alto a Youtube
# Acanthalburnus microlepis

Acanthalburnus microlepis és una espècie de peix cipriniforme de la família dels ciprínids.

## Morfologia

Els mascles poden assolir els 25 cm de longitud total.

## Distribució geogràfica

Es troba al territori de l'antiga URSS.

## Referències

* 1 2 FishBase (anglès)

## Bibliografia

* Bogutskaya, N.G. 1997 Contribution to the knowledge of leuciscine fishes of Asia Minor. Part 2. An annotated check-list of leuciscine fishes (Leuciscinae, Cyprinidae) of Turkey with descriptions of a new species and two new subspecies. Mitt. Hamb. Zool. Mus. Inst. 94:161-186.
* De Filippi, F. 1863. Nuove o poco note specie di animali vertebrati raccolte in un viaggio in Persia nell'estate dell'anno 1862. Arch. Zool. Anat. Fisiol. (Gènova) v. 2: 377-394.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.